Val Kilmer

Val Edward Kilmer (s. 31. joulukuuta 1959 Los Angeles, Kalifornia) on yhdysvaltalainen näyttelijä. Hän aloitti elokuvanäyttelijänuransa vuonna 1984 näyteltyään sitä ennen teatterissa. Hänen läpimurtoroolinsa oli Jim Morrisonina Oliver Stonen elokuvassa The Doors (1991), jota seurasi sarja menestyselokuvia 1990-luvulla. == Elämä ja ura == Val Kilmer syntyi 31. joulukuuta 1959 Los Angelesissa Kaliforniassa. Hänen isänsä oli ilma- ja avaruuslaitteistojen toimittaja ja perustajaurakoitsija. Kilmer aloitti näyttelemisen high schoolissa yhdessä ystävänsä Kevin Spaceyn kanssa, josta myös tuli tunnettu näyttelijä. Kilmer kävi Hollywood Professional Schoolin sekä New Yorkin Juilliard Schoolin, jossa hän oli teatterijaoksen nuorin opiskelija. Näyttelijänuransa Kilmer aloitti teatterin lavalla New Yorkissa. Hänen ensimmäinen elokuvaroolinsa oli vakoilijaparodiassa Top Secret – huippusalaista (1984). Sitä seurasi sarja sivuosia elokuvissa kuten Top Gun – lentäjistä parhaat (1986). Kilmerin läpimurto oli rocktähti Jim Morrisonin rooli Oliver Stonen elokuvassa The Doors (1991). Kilmer myös lauloi itse elokuvan lauluosuudet soundtrackille. Seuraavissakin elokuvissaan Kilmer esitti yhdysvaltalaisia legendoja, kuten revolverisankari Doc Hollidayta elokuvassa Tombstone (1993) ja Elviksen haamua elokuvassa True Romance (1993). Hän esitti Batmania elokuvassa Batman Forever (1995). Samalla Kilmer alkoi saada mainetta hankalana työtoverina, joka riiteli ohjaajiensa kanssa. Ohjaajat kuten Joel Schumacher, Richard Stanley ja John Frankenheimer ovat arvostelleet Kilmeriä lapselliseksi ja röyhkeäksi riidanhaastajaksi. Kilmerin itsensä mukaan hänen maineensa johtuu siitä, että hän ei ole suostunut mielistelemään studiopomoja ja rahoittajia vaan välittää vain näyttelemisestä. Kilmer on jatkanut näyttelemistä 2010-luvulle asti. Kilmer tunnetaan useista suhteistaan viihdealan naistähtiin, kuten Cheriin, Michelle Pfeifferiin ja Cindy Crawfordiin. Kilmer tapasi tulevan vaimonsa Joanne Whalleyn Willow’n kuvauksissa vuonna 1987, ja he menivät naimisiin seuraavana vuonna. Heille syntyi kaksi lasta, tytär Mercedes vuonna 1991 ja poika Jack vuonna 1995, ennen kuin liitto päättyi eroon 1996. Kilmerin kerrottiin vuonna 2015 joutuneen sairaalaan kurkkuleikkaukseen. Hän vahvisti vuonna 2017 sairastavansa kurkkusyöpää. Syövän ja sen vuoksi tehtyjen hoitotoimenpiteiden kuten trakeostomian vuoksi hän menetti puheäänensä. Elokuvassa Lumiukko (2017) hänen vuorosanansa jälkiäänitti toinen näyttelijä. Top Gun: Maverick (2022) -elokuvaa varten hänelle rakennettiin keinotekoinen ääni syväoppimiseen perustuvan tietokoneohjelman avulla. Vuonna 2021 julkaistiin myötäsukainen omaelämäkertaelokuva Val, joka perustuu Kilmerin kuvaamiin kotivideoihin. ==Filmografia== Vuosi Suomenkielinen nimi Alkuperäinen nimi Rooli 1984 Top Secret – huippusalaista Top Secret! Nick Rivers 1985 Neropatti Real Genius Chris Knight 1986 Top Gun – lentäjistä parhaat Top Gun Tom ”Iceman” Kazanski 1988 Willow – suuri seikkailu Willow Madmartigan 1989 Billy the Kid - lännen lainsuojaton Billy the Kid Billy the Kid (William Bonney) 1989 Tapa minut Kill Me Again Jack Andrews 1991 The Doors The Doors Jim Morrison 1992 Ukkossydän Thunderheart Ray Levoi 1993 Vaarallinen McCoy The Real McCoy J.T. Barker 1993 True Romance True Romance Mentor 1993 Tombstone Tombstone Doc Holliday 1995 Batman Forever Batman Forever Batman/Bruce Wayne 1995 Heat – ajojahti Heat Chris Shiherlis 1996 Tohtori Moreaun saari The Island of Dr. Moreau Montgomery 1996 Yön metsästäjät The Ghost and the Darkness Col. John Henry Patterson 1997 Pyhimys The Saint Simon Templar 1998 Egyptin prinssi The Prince of Egypt Mooses/Jumala (äänirooli) 1999 Ensi silmäyksellä At First Sight Virgil ”Virg” Adamson 1999 Kuningas Joe Joe the King Bob Henry 2000 Pollock Pollock Willem DeKooning 2000 Red planet – punainen planeetta Red Planet Robby Gallagher 2002 Salton Sea The Salton Sea Danny Parker/ Tom Van Allen 2002 Run for the Money Run for the Money Mark C. Cornell 2003 Masked and Anonymous Masked and Anonymous karjapaimen 2003 Wonderland Murders Wonderland John Holmes 2003 Kadoksissa The Missing Jim Ducharme 2003 Blind Horizon Blind Horizon Frank Kavanaugh 2004 Spartan Spartan Scott 2004 Stateside Stateside Skeer 2004 Mindhunters Mindhunters Jake Harris 2004 Aleksanteri Alexander Filippos II 2005 Kiss Kiss, Bang Bang Kiss Kiss, Bang Bang ay Perry 2006 Undercover – katujen säännöt 10th & Wolf Murtha 2006 Played Played Dillon 2006 Moscow Zero Moscow Zero Andrey 2006 Déjà Vu Déjà Vu Paul Pryzwarra 2006 The Ten Commandments: The Musical The Ten Commandments: The Musical Mooses 2007 Have Dreams, Will Travel Have Dreams, Will Travel Henderson 2008 Conspiracy Conspiracy MacPherson 2008 Delgo Delgo Bogardus (äänirooli) 2008 Columbus Day Columbus Day John Cologne 2008 Felon Felon John Smith 2008 2:22 2:22 Maz 2009 The Steam Experiment The Steam Experiment Jimmy 2009 American Cowslip American Cowslip Todd Inglebrink 2009 The Thaw The Thaw Kruipen 2009 Paha poliisi – määräsatama New Orleans Bad Lieutenant: Port of Call – New Orleans Stevie Pruit 2009 Hardwired Hardwired Virgil 2009 Double Identity Double Identity Nicholas Pinter 2010 Bloodworth Provinces of Night Warren Bloodworth 2010 MacGruber MacGruber Dieter Von Cunth 2010 The Traveler The Traveler Mr. Nobody 2010 Gun Gun Angel 2011 Kill the Irishman Kill the Irishman Joe Manditski 2011 Viiden päivän sota 5 Days of War Dutchman 2011 Twixt Twixt Hall Baltimore 2012 Seven Below Seven Below Bill McCormick 2012 The Fourth Dimension The Fourth Dimension Hector 2012 Breathless Breathless Dale 2013 Standing Up Standing Up Hofstadder 2013 Riddle Riddle seriffi Richards 2013 Palo Alto Palo Alto Stewart 2013 Lentsikat Planes Bravo (äänirooli) 2014 Tom Sawyer & Huckleberry Finn Tom Sawyer & Huckleberry Finn Mark Twain 2017 Song to Song Song to Song Duane 2017 Lumiukko The Snowman Gert Rafto 2017 The Super The Super Walter 2018 1st Born 1st Born Biden 2020 A Soldier’s Revenge A Soldier’s Revenge Duane 2020 Paydirt Paydirt sheriffi Tucker 2021 The Birthday Cake The Birthday Cake Uncle Angelo 2022 Top Gun: Maverick Top Gun: Maverick Tom ”Iceman” Kazanski === Televisio === Vuosi Nimi Rooli Jaksot 1985 ABC Afterschool Specials Eric ”One Too Many” 2004 Entourage The Sherpa ”The Script and the Sherpa” 2007 Num3rot Mason Lancer ”Trust Metric” 2008 Comanche Moon Inish Scull 3 jaksoa 2008 XIII La Mangouste 2 jaksoa 2008–2009 Ritari Ässä K.I.T.T. 18 jaksoa 2013 Life’s Too Short oma itsensä ”Easter Special” == Lähteet == ==Aiheesta muualla== * Val Kilmerin kotisivut Luokka:Yhdysvaltalaiset elokuvanäyttelijät Luokka:Vuonna 1959 syntyneet Luokka:Elävät henkilöt Luokka:Seulonnan keskeiset artikkelit Luokka:Amerikanruotsalaiset